stanford-oval/wikipedia huggingface dataset:
Inabe

| Inabe (いなべ市) |
| --- | --- |
 Fujiwaravuori auringonkukkapellon takana
 lippu:  Symboli
 Inaben sijainti Mien prefektuurissa
 Inabe
 Koordinaatit: 35°15′08″N, 136°51′07″E 
Valtio:  Japani
Alue:  Kansai
Prefektuuri:  Mien prefektuuri
Pinta-ala:  
 – Kokonaispinta-ala:  219,83 km²
Väkiluku (04/2020):  45 602
 – Väestötiheys:  207,4 as./km²
 
 https://www.city.inabe.mie.jp/ 
Infobox OKVirheellinen NIMI-arvo: 
Inabe (jap. いなべ市, Inabe-shi) on Japanin kaupunki Honshūn saarella Kansain alueella Mien prefektuurissa. Se sijaitsee sisämaassa prefektuurin pohjoisosassa Inabejoen laaksossa. Lännessä kohoavat Suzukavuoret, joihin kuuluvat Fujiwara-, Oike- ja Ryūvuori, idässä kaupungin alue nousee Yōrōvuorille. Lännessä Inabe rajautuu Shigan, pohjoisessa Gifun prefektuuriin. Inabessa on 45 602 asukasta (huhtikuussa 2020) ja sen pinta-ala on 219,83 neliökilometriä.
Inabe on kaupunkina suhteellisen nuori: se perustettiin vuonna 2003 liittämällä yhteen Daianin, Fujiwaran, Hokusein ja Inaben maaseutukaupungit. Yhteydet läheiseen Nagoyan suurkaupunkialueeseen ovat vahvat. Kaupungin alueella harjoitetaan esimerkiksi riisin, vihannesten ja teen viljelyä. Sinne on sijoittunut myös sementti- ja metalliteollisuutta.
Osa Inaben alueesta kuuluu Suzukavuorten puolikansallispuistoon, ja kaupungin nähtävyyksiin kuuluvatkin monet luonnonkauniit alueet jokilaaksoineen ja laskettelukeskuksineen. Eräs laaksoista on Ugajoen yläjuoksulla sijaitseva Ugan laakso. Kaupunkiin on rakennettu myös useita golfkenttiä. Inabea palvelevat Sangi-rautateiden Sangi-linja ja Hokusei-linja.
Kuvia

Higashi-Fujiwaran rautatieasema
Inabejoki
Nakazaton pato
Taiheiyōn sementtitehdas
Aiheesta muualla

Kuvia tai muita tiedostoja aiheesta Inabe Wikimedia Commonsissa
Kaupungin internetsivut (japaniksi)
Ireneo García Alonso

Ireneo García Alonso (25. maaliskuuta 1923 – 4. kesäkuuta 2012) oli espanjalainen roomalaiskatolinen piispa. Hänet vihittiin papiksi 27. maaliskuuta 1948 ja nimitettiin Albaceten piispaksi 7. joulukuuta 1968. Piispaksi vihkiminen seurasi 25. tammikuuta 1969. Pääkonsekraattorina tiomi Luigi Dadaglio, jota avustivat Arturo Tabera Araoz ja Anastasio Granados García.
García Alonso erosi tehtävistään hiippakunnan johdossa 4. elokuuta 1980.
Ina Seidel

| Ina Seidel |
| --- | --- |
 Ina Seidel vuonna 1930.
Henkilötiedot
Syntynyt: 1885 Halle, Saksa
Kuollut: 1974 (88–89 vuotta) Ebenhausen, Länsi-Saksa
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Ina Seidel (1885 Halle, Saksa – 1974 Ebenhausen, Länsi-Saksa) oli saksalainen kirjailija. Hän kirjoitti proosaa ja runoja. Hänen pääteoksensa on perinteinen kehitysromaani Toivelapsi (Das Wunschkind, 1930). Hän käsittelee teoksissaan yleensäkin lapsia, nuoria ja äitiyttä. Hän kirjoitti myös omaelämäkerran (1970)
Suomennetut teokset

Kotikartano: sukukertomus (Brömeshof, 1927), suom. J. A. Hollo, Helsinki: Otava 1942 Sarja: Uusia menestysromaaneja, 5
Onnenlapsi (Das Wunschkind , 1930), suom. Lauri Hirvensalo, Porvoo: WSOY 1942
2. p. 1944 alkaen nimellä Toivelapsi
Kotiinpaluu ('Lennacker, 1938), suom. Helka Varho, Porvoo: WSOY 1943
Ruhtinatar ratsastaa (Die Fürstin reitet, 1926), suom. Helka Varho, Porvoo: WSOY 1944
Kaksi lasta jotka olen tuntenut, antologiassa Maailman kovin kundi ja muita kuuluisia kertomuksia, toim. Kerttu Manninen, Helsinki: WSOY 1967
Aiheesta muualla

Kuvia tai muita tiedostoja aiheesta Ina Seidel Wikimedia Commonsissa
Irvine Welsh

Irvine Welsh vuonna 2006.
Irvine Welsh (s. 27. syyskuuta 1958 Leith, Edinburgh, Skotlanti) on skotlantilainen kirjailija. Hänen tunnetuin teoksensa on Trainspotting, josta tehtiin elokuva vuonna 1996. Vuonna 2021 hänen romaanistaan Crime tehtiin tv-sovitus 6 jaksossa.
Aiheesta muualla

Irvine Welshin esittely Otavan kotisivuilla
Irving Caesar

Irving Caesar vuonna 1930
Irving Caesar (4. heinäkuuta 1895 – 18. joulukuuta 1996) eli Isidor Caesar oli yhdysvaltalainen muusikko ja laulunsanoittaja, jonka levytetyimpiä kappaleita ovat muun muassa ”Swanee”, ”Sometimes I’m Happy”, ”Crazy Rhythm” ja ”Tea for Two”. Hän oli George Gershwinin läheinen ystävä ja musiikillinen yhteistyökumppani.
Caesarin ensimmäinen hitti oli George Gershwinin kanssa kirjoitettu ”Swanee” (1919), jonka laulaja Al Jolson teki tunnetuksi. Vuonna 1925 Caesar kirjoitti Vincent Youmansin kanssa kappaleen ”Tea for Two” musikaaliin No, No, Nanette. Hän sanoitti Joseph Meyerin ja Roger Wolfe Kahnin kappaleen ”Crazy Rhythm” vuonna 1928, ja vuonna 1930 ilmestyi hänen englanniksi sanoittamansa, alun perin saksalainen kappale ”Just a Gigolo”. Caesar osallistui vuoden 1939 elokuvan Ihmemaa Oz laulujen tekemiseen Harold Arlenin ja Otto Harbachin kanssa. Hän kirjoitti 1930-luvulla laulukirjoja lasten musiikkiopetukseen. Hän vetäytyi musiikkimaailmasta 1950-luvulla.
Irving Caesarin vanhempi veli Arthur oli käsikirjoittaja. Caesar syntyi, varttui ja kuoli New Yorkin kaupungissa.
Caesar toimi ASCAPin johtokunnassa yhteensä 33 vuotta. Hän eli 101-vuotiaaksi. Vuonna 1972 hänet kelpuutettiin Songwriters Hall of Fameen.
Aiheesta muualla

Lisää luettavaa aiheesta Irving Caesar on Wikiaineistossa (englanniksi)
Namiq Abdullayev

| Mitalit | Mitalit | Mitalit |  |
| --- | --- | --- | --- |
|  Namiq Abdullayev |  Namiq Abdullayev |  Namiq Abdullayev |  |
Maa:   Azerbaidžan
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | 54 kg |  |
|  Hopeaa | Atlanta 1996 | 52 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Istanbul 1994 | 52 kg |  |
|  Hopeaa | Teheran 1998 | 54 kg |  |
|  Hopeaa | Teheran 2002 | 55 kg |  |
|  Hopeaa | Guangzhou 2006 | 55 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Fribourg 1995 | 52 kg |  |
|  Kultaa | Riika 2003 | 54 kg |  |
|  Hopeaa | Varsova 1997 | 52 kg |  |
|  Hopeaa | Moskova 2006 | 55 kg |  |
|  Pronssia | Budapest 1996 | 52 kg |  |
Namiq Abdullayev (s. 5. tammikuuta 1971) on azerbaidžanilainen vapaapainija ja olympiavoittaja.
Abdullayev voitti olympiakultaa 54 kilogramman painoluokassa 2000 Sydneyn olympialaisissa. Neljä vuotta aikaisemmin hän oli jäänyt Atlantan olympialaisissa hopealle 52 kilogramman painoluokassa.
Euroopan mestaruuksia Abdullayev on voittanut kaksi kappaletta: 1995 Fribourgissa (52 kg) ja 2003 Riiassa. Lisäksi hän on saavuttanut urallaan kolmesti MM-hopeaa (1994, 1998, 2002), kahdesti EM-hopeaa (1997, 2006) sekä kerran MM-pronssia (2006) ja EM-pronssia (1996). Vuonna 1995 hän saavutti hopeaa sotilaiden maailmankisoista.
Abdullayev on 160 senttimetriä pitkä ja painaa 58 kilogrammaa.
Iain Softley

Iain Softley (s. 30. marraskuuta 1958 Lontoo, Englanti) on englantilainen elokuvaohjaaja.
Softley opiskeli Queens' Collegessa Cambridgessa. Hänen tunnetuimpia ohjaustöitään ovat Hakkerit (1995), K-PAX (2001) ja The Skeleton Key (2005). Hän on ohjannut myös Toni Braxtonin kappaleen How Could an Angel Break My Heart musiikkivideon.
Aiheesta muualla

Iain Softley Internet Movie Databasessa. (englanniksi)
Nok-kulttuuri

Nok-kulttuurin alue Nigeriassa
Nok-kulttuurin aikainen veistos 500-luvulta eaa, terrakottaa
Nok-kulttuuri oli Nigerian Benuen ylätasangolla noin 500 eaa. – 200 jaa. vallinnut rautakautinen kulttuuri. Nok-kulttuurin esineistöä löydettiin ensimmäisen kerran vuonna 1928 pienestä Nokin tinakaivoskaupungista, ja sille ominaisia saviveistoksia on sen jälkeen löydetty noin 300 × 500 kilometrin laajuiselta alueelta. Veistokset esittävät yleisimmin eläinten päitä tai tyyliteltyjä ihmispäitä, joissa on rei'itetyt soikionmuotoiset tai kolmionmuotoiset silmät. Kulttuurin esineistöön kuuluu myös rautatyökaluja, kivikirveitä ja muita kivityökaluja sekä kiviornamentteja.
Aiheesta muualla

Kuvia tai muita tiedostoja aiheesta Nok-kulttuuri Wikimedia Commonsissa
Iain Harnden

Iain Harnden (s. 23. syyskuuta 1976) on zimbabwelainen entinen yleisurheilija, joka kilpaili 400 metrin aitajuoksussa ja pika-aitajuoksussa. Hän voitti Eteläisen Afrikan mestaruuden vuonna 2000 sekä 110 metrin että 400 metrin aitamatkoilla. Harnden osallistui olympialaisiin kerran, vuonna 2000. Tuolloin hän jäi 400 metrin aidoissa alkueränsä seitsemänneksi eikä päässyt jatkoon.
Myös Iainin veli Ken oli olympiatason yleisurheilija.
Ennätykset

Lähde: IAAF
400 m aidat: 49,68 s (2000)
110 m aidat: 14,04 (2001)
Nokas Verdihåndtering

Nokas Verdihåndtering AS on norjalainen yritys, joka tarjoaa arvonhallintapalveluja ja automatisoituja käteisratkaisuja pankeille, yritysasiakkaille ja julkiselle sektorille.
Tausta

Nokas Verdihåndtering AS:n historia Nokas AS:ssä on toiminut nimellä demerged to Nokas Verdihåndtering ja Avarn Security vuonna 2020.selvennä suomenna?
Nokas AS oli norjalainen turvallisuusalan yritys, joka perustettiin vuonna 1987 nimellä Vakt Service AS, jonka nimi oli Norsk Kontantservice AS (NOKAS), joka ostettiin vuonna 2007. Nokas AS muutti nimensä Avarn Securityksi 15. kesäkuuta 2020 alkaen
Inachóri

| Inachóri Ιναχώρι |
| --- | --- |
 Elafonísi.
 Kunnallisyksikön sijainti
 Inachóri
 Koordinaatit: 35°22′N, 23°36′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Kíssamos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  740502
Väkiluku (2011):  912
Aikavyöhyke:  UTC+2
 – Kesäaika:  UTC+3
Postinumero:  730 12
Suuntanumero(t):  28220
Rekisterikilpi:  ΧΝ
Infobox OKVirheellinen NIMI-arvo: 
Inachóri (kreik. Ιναχώρι) tai Innachóri (Ινναχώρι; myös transl. Inahóri, Innahóri; virallisesti Δημοτική Ενότητα Ιναχωρίου, Dimotikí Enótita Inachoríou) on yksi Kíssamoksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 912 (vuonna 2011).
Chrysoskalítissan luostari.
Inachórin kunnallisyksikkö sijaitsee Kreetan saaren länsirannikolla ja käsittää Kíssamoksen kunnan eteläosan. Sen tunnetuimmat nähtävyydet ovat Elafonísin saari ja ranta-alue sekä Chrysoskalítissan luostari. Inachóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kíssamoksen kuntaan yhdessä Mýthimnan kanssa, jolloin se muuttui uuden kunnan kunnallisyksiköksi.
Kunnallisyksikön osat

Inachórin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amygdalokefáli | Amygdalokefáli | 18 |
| Amygdalokefáli | Keramotí | 18 |
| Amygdalokefáli | Livádia | 76 |
| Élos | Élos | 130 |
| Élos | Límni | 90 |
| Élos | Loúchi | 3 |
| Kámpos | Berpathianá | 42 |
| Kámpos | Kámpos | 25 |
| Kámpos | Melissiá | 22 |
| Kámpos | Plagiá | 18 |
| Kefáli | Aerinós | 6 |
| Kefáli | Felesianá | 2 |
| Kefáli | Kefáli | 38 |
| Kefáli | Pappadianá | 26 |
| Kefáli | Theodorianá | 8 |
| Perivólia | Perivólia | 39 |
| Strovlés | Aligoí | 21 |
| Strovlés | Strovlés | 44 |
| Váthi | Chrysoskalítissan luostari (Moní Chrysoskalitíssas) | 66 |
| Váthi | Plokamianá | 15 |
| Váthi | Tzitzifiá | 2 |
| Váthi | Váthi | 44 |
| Vlátos | Rogdiá | 60 |
| Vlátos | Vlátos | 99 |
Yhteensä: 912
Aiheesta muualla

Kuvia tai muita tiedostoja aiheesta Inachóri Wikimedia Commonsissa
Ntfombi

| Ntfombi |
| --- | --- |
 
Ndlovukati   Kuningataräiti
Valtakausi:  25. huhtikuuta 1986–
Kruunajaiset:  25. huhtikuuta 1986
Edeltäjä:  Dzeliwe

Syntynyt:  1950 (ikä 73–74)(otaksuttu)
Puoliso:  Sobhuza II
Suku:  Dlamini (avioliiton kautta)
Ntfombi (s. 1950) (syntyjään Ntfombi Tfwala) on Swazimaan kuninkaan Mswati III:n äiti ja maan nykyinen ndlovukati eli kuningataräiti. Titteli tarkoittaa sananmukaisesti "suuri nais-elefantti". Swazimaassa kuningataräidin rooli on toimia kuninkaan vastapainona eikä hän saa olla syntyjään Dlamini-perheestä..
Kuningataräidin tarkkaa syntymäaikaa ei tiedetä, mutta sellaiseksi mainitaan usein vuosi 1950.
Ntfombista tuli Swazimaan kuningataräiti vuonna 1986 poikansa kruunajaisten yhteydessä. Vuosina 1983–1986 hän toimi maansa sijaishallitsijana.
Loudness

| LOUDNESS |
| --- | --- |


Tiedot
Tyylilaji:  heavy metal
Kotipaikka:   Osaka, Japani
Laulukieli:  englanti
Jäsenet:  Akira Takasaki, kitara   Minoru Niihara, laulu   Masayoshi Yamashita, basso   Masayuki Suzuki, rummut  
Levy-yhtiö:  ATCO                        Nippon Columbia                        Tokuma Japan  
Infobox OKNimi-testi OK: 
Loudness (jap. ラウドネス, Raudonesu) on japanilainen hard rock/heavy metal -yhtye. Yhtyeen perusti vuonna 1981 japanilainen kitaristi Akira Takasaki.
Yhtyeen vaiheet

Kitaristi Takasaki ja rumpali Munetaka Higuch perustivat Loudnessin vuonna 1981. Loudnessin ulkomaanmenestys oli suurinta 1980-luvun puolivälissä. Vuonna 1985 julkaistu Thunder In The East -albumi nousi 74. sijalle Yhdysvaltain Billboard -listalla, mikä oli siihen astisista korkein listasijoitus miltään japanilaisyhtyeeltä. Levy säilyi listoilla 23 viikkoa. Seuraavana vuonna albumi Lightning Strikes nousi listalla sijalle 64.
Pian vuoden 1987 Hurricane Eyes -albumin julkaisun jälkeen yhtyeen laulaja, Minoru Niihara erotettiin ja tilalle valittiin aiemmin Obsession -yhtyeessä laulanut Mike Vescera. Laulajavaihdoksen uskottiin kasvattavan yhtyeen suosiota ulkomailla, mutta näin ei kuitenkaan käynyt, vaan Loudnessin suosio alkoi pikemmin hiipua niin kotimaassaan kuin ulkomailla.
Loudness hajosi alkuperäisestä kokoonpanostaan vuonna 1988 kunnes palasi taas yhteen vuonna 2000. Jäseniin kuuluvat jälleen laulaja Minoru Niihara, kitaristi Akira Takasaki, basisti Masayoshi Yamashita sekä rumpali Munetaka Higuchi.
Huhtikuussa 2008 Higuchilla todettiin maksasyöpä, johon hän menehtyi 30.11.2008. Seuraavana vuonna yhtye ilmoitti jatkavansa uuden rumpalin, Masayuki Suzukin kanssa. Alkuvuodesta 2018 hän sai lievän aivoinfarktin, ja hänet korvasi kiertueella tilapäisesti Ryuichi Nishida.
Loudness > Alkuperäiskokoonpano

Akira Takasaki
Masayoshi Yamashita
Minoru Niihara
Munetaka Higuchi
Loudness > Nykyinen kokoonpano

Akira Takasaki  - kitara -  ( 1981 - )
Masayoshi Yamashita - basso - ( 1981 - )
Minoru Niihara - laulu - ( 1981 - 1988 /  2000 - )
Masayuki Suzuki - rummut -  ( 2009 - )
Loudness > Miehistövaihdokset

Hiroyuki Tanaka - basso - ( - 1981 )
Mike Vescera - laulu - ( 1989 - 1991 )
Masayaki Yamada - laulu - ( 1991 - 2000 )
Taiji Sawada - basso - ( 1992 - 1993 )
Hirotsugu Homma - rummut - ( 1994 - 2000 )
Naoto Shibata - basso - ( 1994 - 2000 )
Munetaka Higuchi - rummut - ( 1981 -1993/ 2000 - 2008 )
Diskografia > Albumit

1981 - The Birthday Eve
1982 - Devil Soldier
1983 - The Law of Devil's Land
1984 - Disillusion
1985 - Thunder in the East
1985 - Odin (EP)
1986 - Lightning Strikes (sama kuin Shadows of War)
1987 - Hurricane Eyes (sama kuin Strike of the Sword)
1988 - Jealousy (EP)
1989 - Soldier of Fortune
1991 - On the Prowl
1992 - Loudness
1994 - Heavy Metal Hippies
1997 - Ghetto Machine
1998 - Dragon
1999 - Engine
2001 - Spiritual Canoe
2001 - Pandemonium
2002 - Biosphere
2004 - Terror Hakuri
2004 - Racing
2006 - Breaking The Taboo
2008 - Metal Mad
2009 - The Everlasting
2010 - King of Pain
2011 - Eve to Dawn
2012 - 2012
2014 - The Sun Will Rise Again
2018 - Rise to Glory
2022 - Sunburst
Diskografia > Livealbumit

1983 - LIVE LOUD ALIVE
1984 - Eurobounds
1986 - 8186 Live
1995 - Loud 'n Raw
2001 - The Soldier's Just Came Back
2009 - Munetaka Higuchi Forever Our Hero
2017 - 8186 Now and Then
Diskografia > Kokoelmat

1996 - Masters of Loudness
1997 - Very Best of Loudness
2001 - ReMasterpieces Best of Loudness
2004 - Rock Shocks (uudestaan äänitetty Greatest Hits)
2005 -The Best of Reunion
2007 - Loudness Complete Box
2012 - Loudness Best Tracks: Columbia Years
2012 - Loudness Best Tracks: Warner Years
2012 - Loudness Best Tracks: Tokuma Japan Years
2015 - Racing & Rockshocks
Diskografia > Singlet

1982 - Burning Love / Bad News
1983 - Geraldine / In the Mirror
1983 - Road Racer / Shinkiro
1991 - Slap in the Face
2005 - The Battleship Musashi
2017 - Soul on Fire
2018 - I'm Still Alive
2022 - Hunger For More
Videografia > Videot

Live-Loud-Alive: Loudness in Tokyo (1983)
Eurobounds (1984)
Thunder In The East Vol. I (1985)
Thunder In The East Vol. II (1985)
Live in Tokyo - Lightning Strikes (1986)
Video Loudest (1991)
Black Widow - Once and for All (1992)
Welcome to the Slaughterhouse (1992)
The Soldier's Just Came Back|The Soldier's Just Came Back - Live Best (2001)
Loudness Live: Loudness Presents Loud'n Fest Vol.1 at Club Citta (2002) - Official bootleg, series 1
20th Anniversary Pandemonium Tour: Live @ NHK Hall 2001.11.25 (2002)
Live Biosphere (2003)
Loudness Live Terror 2004 (2004)
Rock-Shocking the Nation (2005)
Loudness Live in Germany - limited edition (2005)
Loudness Live in Seoul (2005) - Official bootleg, series 2
Loudness in America '06 (2006)
Thanks 25th Anniversary: Loudness Live at International Forum (2006)
Liveshocks 2008 (2008) - Official bootleg, series 3
The Legend of Loudness - Live Complete Best (2008)
Munetaka Higuchi Forever Our Hero (2009)
Classic Loudness Live 2009 Japan Tour the Birthday Eve - Thunder in the East (2010)
Aiheesta muualla

LOUDNESS virallinen sivu
Takasaki.net: LOUDNESS (Arkistoitu – Internet Archive)
Loudness Myspace
Irene Winston

Irene Winston (18. heinäkuuta 1916 New York – 1. syyskuuta 1964 Hollywood) oli yhdysvaltalainen näyttelijä sekä televisio- ja radiokäsikirjoittaja.
Winston suunnitteli alun perin uraa lääkärinä, mutta jätti osallistumatta loppukokeisiin ja omistautui näyttelemiselle. Hän oli aktiivinen esiintyjä 1930–1940-lukujen lähetyksissä ja myös teki radiota varten käsikirjoituksia, joihin kuuluivat Fighting Senator (1946), Molle Mystery Theatre (1946) ja Romance (1956). Winston laati kourallisen käsikirjoituksia televisioesityksiäkin varten. Winston teki lisäksi joitain roolisuorituksia elokuvissa, esimerkiksi rouva Anna Thorwaldina Alfred Hitchcockin Takaikkunassa (1954). Anna Thorwaldin Lars-miehenä esiintyi elokuvassa Raymond Burr.
Aiheesta muualla

Irene Winston Internet Movie Databasessa. (englanniksi)
Ntoum

| Ntoum |
| --- | --- |

 Koordinaatit: 0°23′N, 9°45′E 
Valtio:   Gabon
Provinssi:  Estuaire
Väkiluku (2013):  51 954
Infobox OKVirheellinen NIMI-arvo: 
Ntoum (myös Nkan) on kaupunki Gabonissa Estuairen provinssissa. Kaupungissa oli noin 52 000 asukasta vuoden 2013 väestönlaskennassa, ja se on maan väkiluvultaan seitsemänneksi suurin.
Nikolain ratsuväkiopisto

Nikolain ratsuväkiopisto Pietarissa osoitteessa Lermontovsky prospekt 54.
Nikolain ratsuväkiopiston junkkari Carl Gustaf Emil Mannerheim Pietarissa vuonna 1889.
Nikolain ratsuväkiopisto (ven. Николаевское кавалерийское училище, Nikolajevskoje kavalerijskoje utšilištše) oli Venäjän keisarikunnan aikainen sotilaskoulu Pietarissa. Se koulutti keisarikunnan yläluokan jäseniä sotilas- ja siviilitehtäviin. Ratsuväkiopisto toimi vuosina 1824–1924, joista viimeiset vuodet se toimi maanpaossa Venäjän vallankumouksen takia. Ratsuväkiopisto oli ratsuväen pääkoulu. Opiston tunnetuin suomalainen oppilas oli marsalkka Carl Gustaf Emil Mannerheim, joka valmistui opistosta vuonna 1889.
Historia

Venäjän kruununprinssi Nikolai I esitti idean uuden opiston perustamiseksi. Venäjän keisari Aleksanteri I perusti koulun 9. maaliskuuta vuonna 1823. Yksityiskoulun ja yliopiston käyneet Venäjän aateliston jäsenet saivat oikeuden hakeutua opiston oppilaiksi. Opistoon saivat hakeutua ainoastaan yli 17-vuotiaat aateliston jäsenet. Opisto tarjosi sotilaskoulutusta.
Aluksi opisto sijaitsi Pietarissa kenttämarsalkka ja kreivi Ivan Grigorjevitš Tšernyševin (1726–1797) entisen palatsin tiloissa, joka sijaitsi nykyisen Mariinskin palatsin tontilla. Koulu sai uudet tilat vuonna 1839 osoitteessa Lermontovski prospekt 54, jossa opisto toimi vuoteen 1917 asti.
Opistolla oli rehtori ja kahdeksan vanhempaa upseeria, joiden arvon piti olla luutnanttia korkeampi, sekä 120 opiskelijaa.
Koulun ensimmäinen nimi oli Kaartin aliluutnanttien koulu. Koulun nimi muutettiin Kaartin aliluutnanttien ja ratsuväkijunkkarien kouluksi vuonna 1826. Aliluutnantin arvo lakkautettiin vuonna 1859, minkä takia koulu vaihtoi nimensä Nikolain kaartin kadettikouluksi. Koulu muutettiin vuonna 1864 Nikolain ratsuväkiopistoksi, jonka nimi säilyi vuoteen 1924 asti. Opisto nimettiin Venäjän keisari Nikolai I:n mukaan.
Opiston sisäänpääsyvaatimukset olivat tiukat. Opistoon hyväksyttiin vain parhaat opiskelijat, jotka olivat saaneet korkeat arvosanat tieteestä ja käytöksestä. Opiston opiskelijat muodostivat 250 sotilaan laivueen ja 120 sotilaan kasakkajoukon. Kasakkajoukkoa kutsuttiin tsaarin kasakoiksi.
Opisto opetti taktiikkaa, sotaoppia, topogragiaa, hallintoa, tykistötiedettä, linnoitustekniikkaa, lakia, hygieniaa, piirrustusta, Jumalan lakia, venäjän kieltä, ranskan kieltä, saksan kieltä, matematiikkaa, mekaniikkaa, fysiikkaa, kemiaa, historiaa, taloustiedettä, valtio-oppia ja psykologiaa.
Selvä enemmistö opistosta valmistuneista kuului Venäjän aatelistoon. Tunnettuja opiston käyneitä olivat runoilija Mihail Lermontov, marsalkka Carl Gustaf Emil Mannerheim ja kenraali Pjotr Wrangel.
Opiston toiminta lakkasi Venäjän vallankumouksen seurauksena vuonna 1917. Opiston toiminta käynnistettiin uudelleen Osmanien valtakunnan Gallipolissa vuonna 1921, mutta koulutusosasto sijaitsi Krimin niemimaalla. Opisto siirsi toiminnan Jugoslavian kuningaskuntaan, jossa se toimi maanpaossa. Opisto lakkautettiin vuonna 1924.
Nikolain ratsuväkiopiston tiloista päätettiin tehdä koulu tuhannelle oppilaalle vuonna 2023.
Koulun johtajat

Pavel Petrovitš Godein, kenraaliluutnantti (1823–1831)
Konstantin Antonovitš Schlippenbach, kenraaliluutnantti (1831–1843)
Aleksandr Nikolajevitš Sutgof, jalkaväenkenraali (1843–1863)
Jakov Fjodorovitš Sievers, kenraaliluutnantti (1863–1865)
Maksim Antonovitš Taube, jalkaväenkenraali (1865–1873)
Viktor Fjodorovitš Winberg, jalkaväenkenraali (1874–1878)
Aleksandr Aleksandrovitš von Bilderling, jalkaväenkenraali (1878–1890)
Jefim Jefimovitš Rynkevitš, todellinen valtioneuvos (1890–1895)
Pavel Adamovitš von Plehwe, jalkaväenkenraali (1895–1899)
Pjotr Aleksandrovitš Mašin, kenraaliluutnantti (1899–1903)
Lev Vladimirovitš De-Witt, kenraaliluutnantti (1905–1910)
Jevgeni-Ludwig Karlovitš Miller, kenraaliluutnantti (1910–1912)
Mitrofan Konstantinovitš Martšenko, kenraaliluutnantti (1912–1917)
Ignati Ignatjevitš Tšekatovski, kenraaliluutnantti (1924–1926)
Nick Kellogg

| Nick Kellogg> Henkilötiedot |
| --- | --- |
Koko nimi:  Nick Kellogg
Syntynyt: 11. joulukuuta 1991 (ikä 32) Westerville, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Takamies
Pituus:  190 cm
Paino:  90 kg
NBA-varaus:  ei varattu 2014
Pelaajaura
Yliopistojoukkueet
2010–2014:  Ohion yliopisto
Seurajoukkueet
2014–2015 2015–2017 2017–2018 2018 2018–2019 2019–2020:  BC Batumi Start Lublin Chorale Roanne Basket Kobrat Paris Basketball Tampereen Pyrintö
Nick Kellogg (s. 11. joulukuuta 1991 Westerville, Ohio) on yhdysvaltalainen koripalloilija, pelipaikaltaan takamies. Hän on pelannut ammattilaisena Suomen, Puolan ja Georgian pääsarjoissa sekä Ranskan toiseksi korkeimmalla sarjatasolla.